CELEX: 32008R0977
Language: lt
Date: 2008-10-03 00:00:00
Title: 2008 m. spalio 3 d. Komisijos reglamentas (EB) Nr. 977/2008 dėl tam tikrų prekių klasifikavimo TARIC nomenklatūroje

7.10.2008   
            
            
               LT
            
            
               Europos Sąjungos oficialusis leidinys
            
            
               L 266/8
            
         
      KOMISIJOS REGLAMENTAS (EB) Nr. 977/2008
   2008 m. spalio 3 d.
   dėl tam tikrų prekių klasifikavimo TARIC nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 2 straipsnyje nurodyta TARIC nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant TARIC kodus, nurodytus 2 skiltyje, remiantis tos lentelės 3 skiltyje išdėstytais motyvais.
            
         
               (4)
            
            
               Reikėtų nustatyti, kad valstybių narių muitinių pateikta privalomąją tarifine informacija apie prekių klasifikavimą TARIC nomenklatūroje, neatitinkančią šio reglamento nuostatų, jos turėtojas galėtų remtis dar tris mėnesius, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės klasifikuojamos TARIC nomenklatūroje priskiriant tos lentelės 2 skiltyje nurodytus TARIC kodus.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. spalio 3 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (TARIC kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Polietilentereftalato (PET) plėvelė, kurios storis ne didesnis kaip 0,35 mm, metalizuotu paviršiumi, atsiųsta ne iš Brazilijos ar Izraelio.
                           
                        
               
                  3920621994
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, KN 39 skirsnio 10 pastaba ir KN kodus 3920, 3920 62 ir 3920 62 19 bei TARIC kodą 3920621994 atitinkančiais prekių aprašymais.
                  Paviršiaus metalizavimas nėra laikomas plėvelę sutvirtinančiu paviršiaus apdorojimu. Todėl prekės priskiriamos 3920 pozicijai (žr. Suderintos sistemos paaiškinimų 3920 pozicijos paaiškinimo ketvirtąją pastraipą).
                  Plėvelė neturi savybių, būdingų prekėms, priskiriamoms 3920621100–3920621988 subpozicijoms.
                  Plėvelė priskiriama 3920621994 subpozicijai, nes 3920621994 subpozicijos prekės aprašymas „poli(etilentereftalato) (PET) plėvelė“ yra toks, kaip PET plėvelės, kurios storis ne didesnis kaip 0,35 mm ir kuri negali būti klasifikuojama priskiriant TARIC kodus 3920621100–3920621988.
               
            
                  
                              2.
                           
                           
                              Polietilentereftalato (PET) plėvelė, kurios storis didesnis kaip 0,35 mm, metalizuotu paviršiumi, atsiųsta ne iš Brazilijos ar Izraelio.
                           
                        
               
                  3920629094
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, KN 39 skirsnio 10 pastaba ir KN kodus 3920, 3920 62 ir 3920 62 90 bei TARIC kodą 3920629094 atitinkančiais prekių aprašymais.
                  Paviršiaus metalizavimas nėra laikomas plėvelę sutvirtinančiu paviršiaus apdorojimu. Todėl prekės priskiriamos 3920 pozicijai (žr. Suderintos sistemos paaiškinimų 3920 pozicijos paaiškinimo ketvirtąją pastraipą).
                  Plėvelė neturi savybių, būdingų prekėms, priskiriamoms 3920629020–3920629040 subpozicijoms.
                  Plėvelė priskiriama 3920629094 subpozicijai, nes 3920629094 subpozicijos prekės aprašymas „poli(etilentereftalato) (PET) plėvelė“ yra toks, kaip PET plėveles, kurios storis didesnis kaip 0,35 mm ir kuri negali būti klasifikuojama priskiriant TARIC kodus 3920629020–3920629040.